Komission asetus (EY) N:o 982/2002, annettu 7 päivänä kesäkuuta 2002, viljeltyjen sienten kaupan pitämistä koskevista laatuvaatimuksista



Virallinen lehti nro L 150 , 08/06/2002 s. 0045 - 0049



Komission asetus (EY) N:o 982/2002, annettu 7 päivänä kesäkuuta 2002, viljeltyjen sienten kaupan pitämistä koskevista laatuvaatimuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 545/2002(2), ja erityisesti sen 2 artiklan 2 kohdan, sekä katsoo seuraavaa: (1) Viljellyt sienet kuuluvat asetuksen (EY) N:o 2200/96 liitteessä I mainittuihin tuotteisiin, joihin on sovellettava kaupan pitämisen vaatimuksia. Avoimuus maailmanmarkkinoilla edellyttää, että tätä varten otetaan huomioon Yhdistyneiden Kansakuntien Euroopan talouskomission helposti pilaantuvien tuotteiden laatuvaatimusten asettamista ja laadun kehittämistä käsittelevän työryhmän viljellyille sienille suosittamat vaatimukset. (2) Näiden vaatimusten soveltamisella olisi voitava poistaa markkinoilta laadultaan epätyydyttävät tuotteet, ohjata tuotantoa kuluttajien vaatimuksia tyydyttäväksi sekä helpottaa kauppasuhteita tasapuolisen kilpailun pohjalta ja auttaa näin parantamaan tuotannon kannattavuutta. (3) Näitä vaatimuksia sovelletaan kaikissa kaupan pitämisen vaiheissa. Tuotteiden pitkät kuljetusmatkat, pitkähkö varastointi tai erilaiset käsittelyt saattavat aiheuttaa niissä biologisesta kehittymisestä tai pilaantumisalttiudesta johtuvaa laadun heikkenemistä. On syytä ottaa huomioon nämä muutokset sovellettaessa vaatimuksia lähettämisvaihetta seuraavissa kaupan pitämisen vaiheissa. (4) Erityisen huolellisesti lajiteltavissa ja pakattavissa ekstraluokan tuotteissa on otettava huomioon ainoastaan tuoreuden ja nestejännityksen väheneminen. (5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0709 51 00 kuuluvien viljeltyjen Agaricus-lajin sienten kaupan pitämisen vaatimukset ovat liitteessä. Vaatimuksia sovelletaan kaikissa kaupan pitämisen vaiheissa asetuksessa (EY) N:o 2200/96 säädetyin edellytyksin. Lähetysvaihetta seuraavien vaiheiden aikana tuotteissa voi kuitenkin esiintyä vaatimusten vastaisesti vähäistä tuoreuden ja täyden nestejännityksen vähenemistä. Muissa kuin ekstraluokkaan luokitelluissa tuotteissa voi lisäksi esiintyä niiden kehityksestä ja pilaantumisalttiudesta johtuvia vähäisiä muutoksia. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä kesäkuuta 2002. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 84, 28.3.2002, s. 1. LIITE VILJELTYJÄ AGARICUS-LAJIN SIENIÄ KOSKEVAT VAATIMUKSET 1. TUOTTEEN MÄÄRITELMÄ Nämä vaatimukset koskevat viljeltyjen Agaricus-lajin (rinnakkaisilmaisu Psalliota) sienten itiöemiä, jotka on tarkoitettu myytäviksi kuluttajille tuoreina, jalostukseen tarkoitettuja sieniä lukuun ottamatta. Sienet luokitellaan kauppamuotoihin ja ennen kaikkea kahteen ryhmään: - leikkaamattomat sienet, joiden jalan alaosaa ei ole leikattu, - leikatut sienet, joiden jalan alaosa on leikattu. Leikkauspinnan on oltava siisti ja suunnilleen kohtisuorassa pituussuuntaan nähden. Molemmissa ryhmissä tehdään ero toisiaan seuraavien kehitysasteiden välillä: - avautumattomat sienet (tai vastaava nimitys) eli sienet, joiden lakki ei ole lainkaan avautunut, - suojuksen peittämät sienet eli sienet, joiden lakkia ja jalkaa yhdistää suojus, - avautuneet sienet eli sienet, joiden lakki on avautunut (olipa lakki oiennut tai laakea, sen reunojen on kaarruttava hieman alaspäin), - laakealakkiset sienet eli sienet, joiden lakki on täysin auennut (mutta lakin reunat eivät saa olla liian kiertyneet eivätkä liiaksi ylöspäin kaartuneet). Lisäksi sienet luokitellaan kahteen värityyppiin: - "valkoinen" - "ruskea". 2. LAATUA KOSKEVAT SÄÄNNÖKSET Vaatimusten tarkoituksena on määritellä kauppakunnostettujen ja pakattujen sienten laatu. A Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat sienten on oltava kaikissa luokissa: - eheitä; määritelmän mukaisesti leikattuja sieniä pidetään eheinä, - terveitä; tuotteita, joissa on mätää, tuotteita, joiden jalka on voimakkaasti ruskehtava, tai kulutukseen muuten kelpaamattomiksi pilaantuneita tuotteita ei sallita, - puhtaita, lähes vailla näkyviä muita vieraita aineita kuin peiteainetta, - tuoreen näköisiä; on otettava huomioon kasvualustasta ja/tai kauppamuodosta johtuva helttojen ominaisväri, - lähes vailla tuholaisia, - lähes vailla tuholaisten aiheuttamia vioittumia, - vailla epätavallista pintakosteutta, - vailla vierasta hajua ja/tai makua. Sienten kehitysasteen ja kunnon on oltava sellainen, että ne: - kestävät kuljetuksen ja käsittelyn, sekä - saapuvat tyydyttävässä kunnossa määräpaikkaan. B Luokitus Sienet luokitellaan kolmeen luokkaan seuraavasti: i) Ekstraluokka Tähän luokkaan luokiteltujen sienten on oltava erittäin hyvälaatuisia. Niiden on oltava muodoltaan, ulkonäöltään, kehitysasteeltaan ja väriltään kauppamuodolle ominaisia. Niiden oltava hyvin muodostuneita. Niiden on oltava täysin virheettömiä, lukuun ottamatta hyvin vähäisiä pintavirheitä, jos nämä eivät vaikuta tuotteen ulkonäköön, laatuun, säilyvyyteen tai pakkauksen ulkoasuun. Sienten on oltava lähes vailla peiteainetta; leikkaamattomien sienten jalassa voi kuitenkin olla peiteainehiukkasia. ii) I luokka Tähän luokkaan luokiteltujen sienten on oltava hyvälaatuisia. Niiden on oltava muodoltaan, ulkonäöltään, kehitysasteeltaan ja väriltään kauppamuodolle ominaisia. Niissä voi olla seuraavanlaisia vähäisiä vikoja edellyttäen, että viat eivät vaikuta tuotteen ulkonäköön, laatuun, säilyvyyteen ja pakkauksen ulkoasuun: - vähäinen muodon vajavuus, - vähäinen värivirhe, - vähäisiä pintavikoja, jos ne eivät etene, - vähäisiä pintavikoja, - hieman peiteainehiukkasia; leikkaamattomien sienten jalassa voi olla hieman peiteainetta. iii) II luokka Tähän luokkaan kuuluvat sienet, joita ei voida luokitella ylempiin luokkiin, mutta jotka vastaavat edellä määriteltyjä vähimmäisvaatimuksia. Niissä voi olla seuraavanlaisia vikoja, jos niiden laatuun, säilyvyyteen tai ulkonäköön liittyvät olennaiset ominaispiirteet säilyvät muuttumattomina: - muotovirhe, - värivirhe, - vähäisiä laikkuja, - vähäisiä pintavikoja, - ontot jalat, - peiteainehiukkasia; leikkaamattomien sienten jalassa voi olla hieman peiteainetta. 3. KOKOLUOKITTELUA KOSKEVAT SÄÄNNÖKSET Kokoluokka määritellään lakin halkaisijan ja jalan pituuden perusteella seuraavien vaatimusten mukaan: Vähimmäiskoko Lakin enimmäishalkaisijan on oltava avautumattomien, suojuksen peittämien ja avautuneiden sienten osalta vähintään 15 mm ja laakealakkisten sienten osalta 20 mm. Jalan pituus Jalan pituus mitataan: - avautuneiden ja laakealakkisten sienten osalta lakin alla sijaitsevista heltoista lähtien, - avautumattomien sienten osalta suojuksesta lähtien. Ekstraluokkaan kuuluvat sienet on kokoluokiteltava seuraavan taulukon mukaan, ja I ja II luokkaan kuuluvien sienten on noudatettava säädettyä kokolajitteluasteikkoa silloin kun niistä käytetään mainintoja "pieniä", "keskikokoisia" tai "suuria". >TAULUKON PAIKKA> >TAULUKON PAIKKA> 4. SALLITTUJA POIKKEAMIA KOSKEVAT SÄÄNNÖKSET Jokaisessa pakkauksessa sallitaan laatu- ja kokopoikkeamien rajoissa tuotteita, jotka eivät ole määrätyn laatuluokan vaatimusten mukaisia. A Sallitut laatupoikkeamat i) Ekstraluokka Lukumäärästä tai painosta voi olla 5 prosenttia sieniä, jotka eivät vastaa tämän luokan vaatimuksia mutta jotka täyttävät I luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. ii) I luokka Lukumäärästä tai painosta voi olla 10 prosenttia sieniä, jotka eivät vastaa tämän luokan vaatimuksia mutta jotka täyttävät II luokan vaatimukset tai jotka poikkeuksellisesti hyväksytään tämän luokan sallittujen poikkeamien rajoissa. iii) II luokka Lukumäärästä tai painosta voi olla 10 prosenttia jalattomia sieniä ja lukumäärästä tai painosta voi olla 10 prosenttia sieniä, jotka eivät muista syistä vastaa tämän luokan vaatimuksia eivätkä vähimmäisvaatimuksia, lukuun ottamatta tuotteita, joissa on mätää tai jotka ovat muuten pilaantuneet kulutukseen kelpaamattomiksi. B Kehitysastetta koskevat erityispoikkeamat i) Ekstraluokka Myöhemmän tai aiemman kehitysasteen sieniä voi olla yhteensä 5 prosenttia lukumäärästä tai painosta. ii) I luokka Myöhemmän tai aiemman kehitysasteen sieniä voi olla yhteensä 10 prosenttia lukumäärästä tai painosta. iii) II luokka Sama pakkaus voi sisältää eri kehitysasteisia sieniä. Jos kehitysaste on merkitty, myöhemmän ja aiemman kehitysasteen sieniä voi kuitenkin olla yhteensä enintään 25 prosenttia lukumäärästä tai painosta. C Sallitut kokopoikkeamat Kaikki luokat: 10 prosenttia sellaisten sienten lukumäärästä tai painosta, jotka eivät vastaa merkittyä kokoluokkaa. 5. PAKKAUKSEN ULKOASUA KOSKEVAT SÄÄNNÖKSET A Tasalaatuisuus Kunkin pakkauksen sisällön on oltava tasalaatuista, ja kukin pakkaus saa sisältää ainoastaan samaa alkuperää, kauppamuotoa, kehitysastetta (jollei edellä olevan 4 kohdan B alakohdan säännöksistä muuta johdu), laatua ja kokoa (jos tuote on lajiteltu koon mukaan) olevia sieniä. Korkeintaan 1 kilogramman myyntipakkaukset voivat sisältää eriväristen sienten sekoituksia, jos ne ovat yhdenmukaisia laadultaan, kehitysasteeltaan ja kokoluokaltaan (jos tuote on lajiteltu koon mukaan) sekä kunkin eri värin osalta alkuperältään. Pakkauksen sisällön näkyvän osan on edustettava koko sisältöä. B Pakkaaminen Sienet on pakattava siten, että ne tulevat suojatuiksi sopivalla tavalla. Paperien ja muiden pakkauksen sisällä käytettävien materiaalien on oltava uusia, puhtaita ja sellaisia, ettei niistä aiheudu tuotteiden ulkoista eikä sisäistä pilaantumista. Materiaalien käyttö, erityisesti kaupallisia tietoja sisältävien paperien tai leimojen käyttö on sallittu sillä edellytyksellä, että painatus tai liimaus on tehty myrkyttömällä painovärillä tai liimalla. Pakkauksissa ei saa olla mitään vieraita aineita, ei myöskään liikaa peiteainetta. 6. MERKITSEMISTÄ KOSKEVAT SÄÄNNÖKSET Kunkin pakkauksen samalla sivulla on oltava selvin, pysyvin ja ulospäin näkyvin kirjaimin seuraavat merkinnät: A Tunnistusmerkinnät Pakkaaja ja/tai lähettäjä: Nimi ja osoite tai virallisesti annettu tai hyväksytty tunnus. Jos käytetään tunnusta, merkintä "pakkaaja" ja/tai "lähettäjä" (tai vastaava lyhenne) on kuitenkin merkittävä kyseisen tunnuksen läheisyyteen. B Tuote - Jos sisältö ei ole näkyvissä: - "Viljeltyjä sieniä", - "Leikattuja" tai "Ei leikattuja", - "Värillisiä", jos kyseessä on muu väri kuin valkoinen. - Kehitysaste (vapaaehtoinen). - Jos kyseessä on eriväristen sienten sekoituksen sisältävä myyntipakkaus, värit on mainittava. C Tuotteen alkuperä - Alkuperämaa sekä mahdollisesti tuotantoalue tai kansallinen, alueellinen tai paikallinen nimitys. - Jos kyseessä on eri alkuperää olevien eriväristen sienten sekoituksen sisältävä myyntipakkaus, väriä koskevan merkinnän välittömässä läheisyydessä on mainittava alkuperämaat. D Kaupalliset tiedot - Luokka. - Kokoluokka (jos tuote on lajiteltu koon mukaan) ilmaistuna lakin vähimmäis- ja enimmäishalkaisijoin tai maininnalla "pieniä", "keskikokoisia" tai "suuria". - Nettopaino. E Virallinen tarkastusmerkintä (vapaaehtoinen).